|  |  |
| --- | --- |
| Henkilötietojen käsittelylomake on erottamaton osa Helsingin kaupungin tietosuoja- ja  salassapitoliitettä. Tämä lomake astuu voimaan, kun Palveluntuottaja hyväksytään palvelusetelillä hankittavien ja toteutettavien sosiaali- ja terveyspalvelujen tuottajaksi ja on voimassa niin kauan kuin Palveluntuottaja tuottaa Palvelua. | |
| **Käsittelyn kohde ja kyseessä oleva setelipalvelu** | RINTAMAVETERAANIEN AVOKUNTOUTUKSEN PALVELUSETELI  Palveluntuottajan henkilötietojen käsittely koskee niiden Helsingin sosiaali- ja terveystoimialan asiakkaiden henkilötietoja, jotka ovat saaneet palvelusetelin rintamaveteraanien avokuntoutukseen. |
| **Käsittelyn kesto** | Määräaikainen; on voimassa kunkin asiakkaan kohdalla palveluntuottajan palvelusetelillä tuottaman rintamaveteraanin avokuntoutuksen ajan. |
| **Käsittelyn luonne ja tarkoitus** | Palveluntuottaja voi kerätä, tallentaa ja muokata rintamaveteraanin avokuntoutusjakson toteuttamiseen tarvittavia henkilötietoja asiakkaasta, joka on itse yhteydessä palveluntuottajaan saatuaan rintamaveteraanien avokuntoutuksen palvelusetelin. Palveluntuottajan edustaja voi käsitellä henkilötietoja, kun hänelle on muodostunut asiakassuhde asiakkaaseen.  Henkilötietoja käsitellään, jotta rintamaveteraanien avokuntoutuksen tuottaminen palvelusetelin saaneelle asiakkaalle voidaan toteuttaa laadukkaasti ja sääntökirjan vaatimusten mukaisesti. |
| **Henkilötietojen tyyppi** | * Nimi * Ikä * Osoite * Puhelinnumero * Ne terveystiedot, jotka palveluntuottajalle toimitetaan rintamaveteraanien avokuntoutuksen toteuttamisen mahdollistamiseksi. * Ne Kanta-arkistoon tallennetut terveystiedot, jotka oleellisesti vaikuttavat rintamaveteraanien avokuntoutuksen toteuttamiseen. |
| **Rekisteröityjen ryhmät** | Helsingin sosiaali- ja terveystoimialan asiakkaat, jotka ovat saaneet palvelusetelin rintamaveteraanien avokuntoutukseen.  Potilastietoja käsitellään siinä määrin, kun tiedoilla on asiallinen yhteys rintamaveteraanien avokuntoutuksen toteuttamiseen. |